
REFERAT

privind aprobarea listelor de priorităţi pentru anul 2007,

 întocmite urmare solicitărilor depuse de petenţi în cursul anului 2006 pe baza cărora se vor repartiza  locuinţele proprietate de stat, locuinţele sociale,  precum şi cele aflate în proprietatea privată a Primăriei Municipiului Timişoara  

          Locuinţele proprietate de Stat, locuinţele sociale, precum şi cele aflate în proprietatea privată a Primăriei Municipiului Timişoara care sunt în administrarea C.L.M.T., rămase disponibile au fost repartizate în cursul anului 2006 şi până în prezent conform H.C.L.M.T. nr.349/2000, nr.372/2000 privind stabilirea criteriilor şi a metodologiei de repartizare a locuinţelor din fondul locativ de stat, precum şi cele sociale din municipiul Timişoara, persoanelor îndreptăţite  înscrise pe listele de priorităţi ale anului 2006, pe categorii de persoane prevăzute de hotărârile mai sus menţionate.


Anual listele de priorităţi se reînnoiesc în vederea includerii pe acestea a persoanelor care au depus cereri în anul anterior şi sunt îndreptăţite în vederea atribuirii unei locuinţe din fondul locativ de Stat al oraşului Timişoara, păstrându-se pe aceste liste persoanele înscrise în anii anteriori şi care până în prezent nu au beneficiat de o locuinţa.


In vederea includerii pe listele de prioritati s-au depus cereri, însoţite de documente doveditoare necesare întocmirii anchetei sociale şi a stabilirii punctajului.


Astfel, în cursul lunii ianuarie 2007 s-au finalizat listele de prioritati pentru anul în curs  pe categorii de persoane, după cum urmează:

· Listă tineri căsătoriţi,

· Listă crescuţi la casa copilului,

· Listă pensionari,

· Listă evacuaţi,

· Listă cazuri sociale.


După data emiterii prezentei hotărâri listele de priorităţi vor fi publice putând fi consultate de persoanele interesate care au depus cereri în vederea atribuirii unei locuinţe.


Ca urmare conform Legii 114/1996 se impune aprobarea listelor de priorităţi pe anul 2007 prin H.C.L.M.T.    

